Lav et referat af nedenstående tekst:

Tekst:
Et tyveri i butikscenteret i Støvring udviklede sig i aftes til et regulært røveri. En tyv blev anråbt af en butiksansat og reagerede ved at stikke den ansatte en på hovedet. - Efterfølgende kommer butiksindehaveren til og det udvikler sig til noget slagsmålslignende tumult, hvorunder tyven taber sin pose med tyvekoster og flygter fra stedet, forklarer vagtchef ved Nordjyllands Politi Poul Badsberg til TV2/NORD. Tyven flygter fra butikken i ukendt retning uden udbyttet og er ikke set siden. -Det er jo i virkeligheden ret dumt, for ved at anvende vold i forbindelse med episoden, bliver der jo tale om røveri i stedet for tyveri og så er straffen jo helt anderledes alvorlig, konstaterer vagtchefen. Butikkens ansatte fik et godt kig på tyven og har derfor et meget præcist signalement. Tyven beskrives som: Mand 25-35 år gammel. Dansk. 175-180 cm høj og spinkel af bygning. Han har et smalt ansigt og er rødmosset. Han havde en hvid T-shirt på og udenpå en blå cowboyskjorte. På hovedet havde han en grå strikhue. Han havde en armygrøn dynejakke med hætte på. Og så havde han rustfarvede bukser i armystil på sammen med lyse ruskindssko med lys sål. Eventuelle vidner bedes kontakte Nordjyllands Politi på telefon 114

Referat:
Tyv kom i slåskamp med butiksindehaver